CELEX: 32022D0227
Language: lv
Date: 2022-02-17 00:00:00
Title: Padomes Lēmums (KĀDP) 2022/227 (2022. gada 17. februāris), ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē

18.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 38/5
               
            
         PADOMES LĒMUMS (KĀDP) 2022/227
         (2022. gada 17. februāris),
         ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē
         Eiropas Savienības Padome,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 15. februārī pieņēma Lēmumu 2011/101/KĀDP (1) par ierobežojošiem pasākumiem saistībā ar situāciju Zimbabvē.
                  
               
                     (2)
                  
                  
                     Pamatojoties uz Lēmuma 2011/101/KĀDP pārskatīšanu, ierobežojošie pasākumi būtu jāatjaunina līdz 2023. gada 20. februārim. Padomei tie būtu pastāvīgi jāpārskata, ņemot vērā politiskās un drošības situācijas attīstību Zimbabvē.
                  
               
                     (3)
                  
                  
                     No Lēmuma 2011/101/KĀDP I pielikumā iekļautā to personu un vienību saraksta, kurām piemēro ierobežojošus pasākumus, būtu jāsvītro trīs personas, un būtu jāsvītro Lēmuma 2011/101/KĀDP II pielikums.
                  
               
                     (4)
                  
                  
                     Tāpēc Lēmums 2011/101/KĀDP būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmumu 2011/101/KĀDP groza šādi:
            
                        1)
                     
                     
                        lēmuma 10. pantu aizstāj ar šādu:
                        
                           “10. pants
                           
                              1.   Šis lēmums stājas spēkā tā pieņemšanas dienā.
                           
                           
                              2.   Šo lēmumu piemēro līdz 2023. gada 20. februārim.
                           
                           
                              3.   Šo lēmumu pastāvīgi pārskata un atjauno vai attiecīgi groza, ja Padome uzskata, ka tā mērķi nav sasniegti.”;
                           
                        
                     
                  
                        2)
                     
                     
                        I pielikumu groza tā, kā izklāstīts šā lēmuma pielikumā;
                     
                  
                        3)
                     
                     
                        II pielikumu svītro.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 17. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem saistībā ar situāciju Zimbabvē (OV L 42, 16.2.2011., 6. lpp.).
      
      
         
            PIELIKUMS
            Lēmuma 2011/101/KĀDP I pielikuma I daļā “Personas” svītro ierakstus par šādām personām:
            
               
                           “2.
                        
                        
                           
                              MUGABE, Grace
                           
                        
                        
                           Dzimusi: 23.7.1965.
                           Pase: AD001159
                           ID 63-646650Q70
                        
                        
                           
                              ZANU-PF (Zimbabves Āfrikas Nacionālās savienības – Patriotiskās frontes) sieviešu līgas bijusī sekretāre, iesaistīta darbībās, kas būtiski apdraud demokrātiju, cilvēktiesību ievērošanu un tiesiskumu. 2002. gadā pārņēma Iron Mask Estate, iespējams, lai nelikumīgi gūtu lielu peļņu no dimantu ieguves.
                        
                     
                           5.
                        
                        
                           
                              CHIWENGA, Constantine
                           
                        
                        
                           Viceprezidents
                           Zimbabves aizsardzības spēku bijušais komandieris, atvaļināts ģenerālis, dzimis: 25.8.1956.
                           Pase: AD000263
                           ID 63-327568M80
                        
                        
                           Viceprezidents un Zimbabves aizsardzības spēku bijušais komandieris. Kopējās operatīvās vadības loceklis un piedalās represīvas valsts politikas veidošanā vai vadīšanā. Izmantoja armiju, lai atņemtu lauku saimniecības. 2008. gada vēlēšanu laikā bija galvenais ar prezidenta vēlēšanām saistītās vardarbības ierosinātājs.
                        
                     
                           7.
                        
                        
                           
                              SIBANDA, Phillip Valerio (jeb Valentine)
                        
                        
                           Zimbabves aizsardzības spēku komandieris
                           Zimbabves valsts armijas bijušais komandieris, ģenerālis, dzimis: 25.8.1956. vai 24.12.1954.
                           ID 63-357671H26
                        
                        
                           Zimbabves aizsardzības spēku komandieris un Zimbabves valsts armijas bijušais komandieris. Augsta armijas amatpersona, saistīts ar valdību un piedalās valsts represīvās politikas veidošanā vai vadīšanā.”